cyanic-selkie/wikianc huggingface dataset:
தாமஸ் சி. சுதோப்
மேற்கோள்
பகுப்பு:நோபல் மருத்துவப் பரிசு பெற்றவர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:1955 பிறப்புகள் பகுப்பு:வாழும் நபர்கள் பகுப்பு:அமெரிக்க உயிர்வேதியியலாளர்கள் பகுப்பு:நோபல் பரிசு பெற்ற செருமானியர்கள்
ரோபேர்ட் நோசிக்
ரோபேர்ட் நோசிக் (நவம்பர் 16, 1938 - சனவரி 23, 2002) ஒரு அமெரிக்க அரசியல் சிந்தனையாளர், மெய்யியலாளர். இவர் சுதந்திரவாத கருத்து நிலையைக் கொண்டவர். இவரது Anarchy, State, and Utopia நூல் செல்வாக்கு மிகுந்த யோன் ரோவல்சு அவர்களின் A Theory of Justice என்ற நூலுக்கு விமர்சனமாக அமைந்தது.
மக்களின் தெரிவு
நோசிக் சமூகத்தில் தனிமனிதர்களினது உரிமைகளுக்கும் தெரிவுகளுக்கும் முக்கியத்துவம் தருகிறார். எடுத்துக்காட்டுக்கு அவர் ஒரு சிந்தனை பரிசோதனையை முன்வைக்கிறார். ஒரு புகழ்பெற்ற கூடைப்பந்தாட்ட வீரரைப் பாக்க மக்கள் விரும்புகிறார்கள். அந்த வீரர் அவரது அணியுடன் ஒர் ஒப்பந்தம் செய்கிறார். அதாவது பார்க்க வருபவர்கள் நுழைவுச்சீட்டுக் கட்டணத்தோடு அவருக்கு 25 சதம் கூட வழங்கவேண்டும் என்று. அவ்வாறே ஒரு ஆண்டு முழுவதும் மக்கள் அந்த விளையாட்டு வீரருக்காக 25 சதம் பிறம்பாக இடுகின்றார்கள். அந்த ஆண்டில் 1 மில்லியன் மக்கள் ஆட்டங்களை பாத்தனர் என்று வைத்துக் கொண்டால், அந்த வீரருக்கு $250 000 கிடைக்கிறது. இந்த விளையாட்டு வீரர் சராசரி வருமானத்தை விட, அல்லது எல்லோருடைய வருமானத்தையும் விட பல மடங்கு வருமானத்தைப் பெறுகிறார். இவருக்கு இந்த வருமானம் நியாமனதா, சொந்தமானதா?
அந்த வீரருக்கு 25 சதம் கொடுத்த ஒவ்வொரு நபரும் தனது முழுமையான விருப்பின் பேரிலேயே கொடுத்தார்கள். எனவே அந்த சொத்தை வரி மூலமாகவோ, அல்லது நேரடியாகவோ மீள் விநியோகம் செய்வது அந்த வீரரின் உரிமைகளை வன்முறையாக மறுத்தே முடியும் என்பது நோசிக்கின் கூற்று ஆகும்.
மேற்கோள்கள்
பகுப்பு:சுதந்திரவாத சிந்தனையாளர்கள் பகுப்பு:அரசியல் சிந்தனையாளர்கள் பகுப்பு:1938 பிறப்புகள் பகுப்பு:2002 இறப்புகள் பகுப்பு:அமெரிக்க அறியொணாமையியலாளர்கள் பகுப்பு:அமெரிக்க மெய்யியலாளர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள்
கருப்பூர் ஊராட்சி (திருப்பனந்தாள்)
கருப்பூர் ஊராட்சி (Karuppur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 2295 பேர் வசிக்கின்றனர். இந்த ஊராட்சியில் மொத்தம் 551 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 75.1% மற்றும் பெண்களின் எழுத்தறிவு விகிதம் 36.8% ஆகும்.
மேற்கோள்கள்
பகுப்பு:தஞ்சாவூர் மாவட்ட ஊராட்சிகள்
பிராங்கு மெக்கிளீன்
பிராங்கு மெக்கிளீன் (Frank McClean) (13 நவம்பர் 1837 – 8 நவம்பர் 1904)  ஒரு பிரித்தானிய வானியலாளரும் அரசு கழக ஆய்வுறுப்பினரும் அரசு வானியல் கழக ஆய்வுறுப்பினரும் ஆவார். இவர் கதிர்நிரல் அளவியின் பொருள்வில்லைப் படிகம் வடிவமைத்த முன்னோடியும் ஆவார்.
வாழ்க்கை
இவரது தந்தையான ஜான் பிரான்சிசு மெக்கிளீன் ஒரு பொறியாளரும் அரசு கழக ஆய்வுறுப்பினரும் ஆவார். பிராங்கு மெக்கிளீன் 1859 இல் கேம்பிரிட்ஜ் பல்கலைக்கழக டிரினிட்டி கல்லூரியில் பட்டம் பெற்றதும் அங்கே இவர் அடுத்த மூன்றாண்டுகளுக்குப் பட்டமேற்படிப்பு அறிஞராக இருந்துள்ளார். அப்போதே, 1859 முதல் 1862 வரை இவர் சர் ஜான் ஆவுக்சா குழுமத்தில் பொறியியல் பயிற்சியாளராகவும் விளங்கினார். அப்போது இவர் பென்சு மாவட்டங்களுக்கான வடிகால் அமைப்புகளின் மேம்பாட்டில் பங்கேற்றுள்ளார். இவர் 1862 இல் மெக்கிளீன், சுட்டைல்மன் குழுமத்தில் பங்குதாரராக இருந்து 1870 இல் வானியலில் ஈடுபட அதிலிருந்து பணிவிடை பெற்றுள்ளார். இவர் தன் மனைவி கிரெகு எனும் எல்லனுடனும் தம் மக்களுடனும் (மூன்று மகன்கள், இரண்டு மகள்கள்) பெர்ன்கிளிப்பில் உள்ள தர்ன்பிரிட்ஜ் வெல்சில் வாழ்ந்தார்.
இவர் வானியலில் கதிர்நிரல் அளவி வடிவமைப்புப் பணியில் முதன்மையான பங்களிப்பு செய்துள்ளார். இவர் தனது பயனுக்கான விண்மீன் கதிர்நிரல் அளவியை 1875 இல் புனைந்துள்ளார். இதைக் கொண்டு சூரிய prominences நோக்கிடு செய்துள்ளார். இவர்1877 இல் தர்ன்பிரிட்ஜில் உள்ள இரசுட்டுகால் வீட்டிற்குச் சென்று அங்கே வீட்டின் கூரையில் தன் வரிக்கீற்று கதிர்நிரல் அளவியுடனும் மின்பயன்கருவியுடனும் இணைந்த புவிமுனை சூரிய நோக்களவியை நிறுவி,   சூரிய கதிர்நிரலையும் உயரெடைத் தனிமங்களின் கதிர்நிரலையும் ஆய்வுசெய்யத் தொடங்கியுள்ளார். இவர் ஒரு வான்காணகத்தை நிறுவி, வடத் தொகுத்து அரைக்கோளத்தின் மிகப் பொலிவான விண்மீன்களின் அளக்கையை மேற்கொண்டார். இவர் இரண்டு ஆண்டுகளில் வட அரைக்கோள அளக்கையை முடித்து, இயற்கை இதழில் 166 விண்மீன்களுக்க்கான கதிர்நிரல்களை வெளியிட்டார். இவர் 1897 இளவேனிற் காலத்தில் தென் அரைக்கோள விண்மீன்களை அளக்கை செய்ய, நன்னம்பிக்கைமுனைக்க்குச் சென்றார். ஆறு மாதங்களில் இவர் 116 பொலிவு மிக்க விண்மீன்களின் கதிர்நிரல் ஒளிப்படங்களை எடுத்து முடித்தார். பிறகு, 1897 இல் பீட்டா சுகார்ப்பி, பீட்டா கானிசு மெஜாரிசு, பீட்டா சென்ட்டாரி, பீட்டா குரூசிசு ஆகியவற்றின் கதிர்நிரல்களில் உயிரகத்தின் தடத்தைக் கண்டுபிடித்தார். இவருக்கு 1899 இல் விண்மீன்களின் கதிர்நிரல் அளக்கைப் பணிக்காக அரசு வானியல் கழகப் பொற்பதக்கம் வழங்கப்பட்டது. பிறகு, இவர் இலண்டனில் உள்ள 2, ஆன்சுலோ சதுக்கத்திலும் 1, ஆன்சுலோ தோட்டத்திலும் வாழ்துள்ளார். இவர் வரலாற்று ஆய்வுகளை மேற்கொண்டார்; தொல்நாணயங்களைத் திரட்டினார்;இத்தாலியிலும் பிரான்சிலும் குறிப்பிடத்தக்க இடைக்காலக் கலைப்படைப்புகள், நூல்கள், கையெழுத்துப்படிகள் ஆகியவற்றைத் திரட்டினார். இவரது மகன் பிரான்சிசு மெக்கிளீன் முன்னோடி வான்வலவராக மிகவும் பெயர்பெற்றார்.
மேற்கோள்கள்
பகுப்பு:1837 பிறப்புகள் பகுப்பு:1904 இறப்புகள் பகுப்பு:பிரித்தானிய வானியலாளர்கள்
ஐதரசீன்
N2H4 எனும் மூலக்கூற்று வாய்ப்பாடுடைய அசேதனச் சேர்மமே ஐதரசீன் ('Hydrazine') ஆகும். இது நிறமற்ற, தீப்பற்றக்கூடிய, அமோனியா போன்ற வாடையுடைய திரவமாகும். இது மிகவும் நச்சுத்தன்மையானது. நிலைப்புத்தன்மை அற்றது. இது பல்வேறு பயன்களைக் கொண்டிருப்பதால் 2002ஆம் ஆண்டளவில் 260000 தொன் ஐதரசீன் உற்பத்தி செய்யப்பட்டது. பல்பகுதிய நுரைத் தயாரிப்பிலும், பல்பகுதியத்தைத் தயாரிக்கப் பயன்படும் வினைவேகமாற்றிகளை உருவக்கவும், மருந்து உற்பத்தியிலும், ரொக்கட்டுகளில் எரிபொருளாகவும் ஹைட்ரஸைன் பயன்படுகின்றது. மின்னுற்பத்தி நிலையங்களில் நீரில் கரைந்துள்ள ஒக்சிசன் அரிப்பை ஏற்படுத்துமென்பதால் ஒக்சிசனை அகற்ற இது பயன்படுகின்றது.
மூலக்கூற்று அமைப்பும் இயல்புகளும்
ஐதரசீனின் அடர்த்தி 1.021 g cm−3 ஆகும். எனினும் இதன் நீரேற்றப்பட்ட வடிவம் இதனை விட சிறிது அடர்த்தி கூடியது (1.032 g cm−3). ஐதரசன் அணு ஒன்றின் வெளியேற்றத்துடன் இரு அமோனிய மூலக்கூறுகள் இணைக்கப்பட்டமையை ஐதரசீனின் மூலக்கூற்றுக் கட்டமைப்பு காட்டுகின்றது. இரண்டு நைதரசன் அணுக்களுக்கு இடையே 1.45 Å (145 pm) இடைவேளி உள்ளது.
நீரில் கரைக்கப்படும் போது அமோனியா போன்ற காரத்தன்மையை ஐதரசீன் காட்டுகின்றது.
ஐதரசீன் தீப்பற்றக்கூடிய திரவமாகும். எரியும் ஒவ்வொரு கிலோகிராம் ஐதரசீனும் 194.1 x 105 J வெப்பத்தை வழங்கும் திறனுடையது.
உற்பத்தி
குளோரமைனையும் (அமோனியம் குளோரைட்டு) அமோனியாவையும் தாக்கத்துக்கு உட்படுத்துவதால் ஐதரசீனை உற்பத்தி செய்ய முடியும்.
யூரியாவோடு அல்லது அமோனியாவோடு சோடியம் ஹைபோகுளோரைற்றைத் தாக்கத்துக்கு உட்படுத்துவதாலும் ஐதரசீனை உற்பத்தி செய்ய முடியும்.
அமோனியாவையும் ஐத்ரசன் பர ஒக்சைட்டையும் கொண்டும் இதனை உற்பத்தி செய்யலாம்.
ரொக்கெட்டுகளில் ஐதரசீனின் பயன்பாடு
இரண்டாம் உலகப் போரிலேயே ஐதரசீன் முதன் முதலாக ரொக்கெட் எரிபொருளாகப் பயன்பட்டது. முதல் ரொக்கெட் பூட்டப்பட்ட விமானமான 'Messerschmitt Me 163B' இல் இது B-Stoff (நீரேற்றப்பட்ட ஐதரசீன்) என்ற பெயருடன் எரிபொருளாகப் பயன்படுத்தப்பட்டது.
எரிபொருளாக மட்டுமன்றி தள்ளுகைப் பொருளாகவும் ஐதரசீன் பயன்படுகின்றது. இது இவ்வாறு தள்ளுகை ஆற்றலை வெளிப்படுத்த ஆக்சிசன் தேவைப்படாமையால் விண்வெளி ஓடங்களில் சிறிய தள்ளுகை ரொக்கெட்டுகளாகப் பயன்படுகின்றது. வைகிங், ஃபீனிக்ஸ் மற்றும் கியூரியோசிட்டி ஓடங்களில் இவ்வாறான சிறிய ரொக்கெட்டுகள் பயன்படுத்தப்பட்டன.
மேற்கோள்கள்
பகுப்பு:காரங்கள் பகுப்பு:ஒடுக்கிகள் பகுப்பு:அரிமானத் தடுப்பிகள்
மரிகாவொன் சட்டமன்றத் தொகுதி
மரிகாவொன் சட்டமன்றத் தொகுதி (Marigaon Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது நெளகாங் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
அபதை சயின் கான்
அபதை சயின் கான் என்பவர் ஒரு கால்கா மங்கோலிய இளவரசர் ஆவார். 1587 ஆம் ஆண்டு துசீது கானகத்தின் முதல் கானாக மூன்றாவது தலாய் லாமாவால் அழைக்கப்பட்டார். இவர் திபெத்திய புத்த மதத்தை கால்கா மங்கோலியர்களிடம் பரப்பினர். 1585ஆம் ஆண்டு எர்தீன் ஜூ என்ற இடத்தில் புத்த மடாலயத்தை நிறுவினர்.
உசாத்துணை
பகுப்பு:1588 இறப்புகள் பகுப்பு:1554 பிறப்புகள்
பையர்நாயக்கன்பட்டி ஊராட்சி
பையர்நாயக்கன்பட்டி ஊராட்சி (Bairanaickanpatti Gram Panchayat), தமிழ்நாட்டின் தர்மபுரி மாவட்டத்தில் உள்ள அரூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4326 ஆகும். இவர்களில் பெண்கள் 2093 பேரும் ஆண்கள் 2233 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜெரால்ட் பௌன்டி
ஜெரால்ட் பௌன்டி (Gerald Boundy, 17 சூலை 1895 – 8 பெப்ரவரி 1964), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1926-1930 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்புகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1895 பிறப்புகள் பகுப்பு:1964 இறப்புகள் பகுப்பு:சாமர்செட் துடுப்பாட்டக்காரர்கள்
நடுமேற்கு ஐக்கிய அமெரிக்கா
நடு மேற்கு ஐக்கிய அமெரிக்கா (Midwestern United States அல்லது Midwest) அமெரிக்க ஐக்கிய நாட்டின் வடக்கு நடுவில் உள்ள மாநிலங்களைக் குறிப்பதாகும். இதில் உள்ளடங்கிய மாநிலங்களாவன: இலினொய், அயோவா, கேன்சஸ், மிசூரி, வடக்கு, மெற்கு டகோட்டா, நெப்ராஸ்கா, விசுகான்சின், மிச்சிகன், ஒகையோ, இந்தியானா, மினசோட்டா.
நடு மேற்கு என்ற பயன்பாடு 19ஆம் நூற்றாண்டின் பிற்பகுதியிலிருந்து பரவலாக உள்ளது. இதற்குள்ள மற்ற பெயர்களான வட மேற்கு, பழைய வடமேற்கு, நடு-அமெரிக்கா, தி ஹார்ட்லாந்து தற்போது அவ்வளவாகப் புழக்கத்தில் இல்லை. சமூகவியலாளர்கள் அடிக்கடி மிட்வெஸ்ட் என்ற இச்சொல்லை பொதுவான சித்தரிப்பாக நாடு முழுமைக்கும் பயன்படுத்துகின்றனர்.
புவியியல்
நடு மேற்கு அமெரிக்காவின் நிலப்பகுதி மலைகளும் மடுக்களுமாக கருதப்படுகின்றது. சில இடங்கள் சமவெளியாக இருப்பினும் பெரும்பாலான பகுதிகள் மலைப்பாங்கானவை. காட்டாக, கிழக்கு நடுமேற்கில் ஆப்பலேச்சிய மலைத்தொடர் அருகே, அமெரிக்கப் பேரேரிகள் வடிநிலம், விசுகான்சினின் வடபகுதி, மிச்சிகனின் மேல் மூவலந்தீவு மற்றும் தென்பகுதி தவிர்த்த கீழ் மூவலந்தீவு, மின்னசோட்டா, இந்தியானாவின் பகுதிகள் போன்றவை சமவெளிகளாக இல்லை. மேல் மிசிசிப்பி பள்ளத்தாக்கின் வடக்குப் புறம் காற்றில்லா வலயம் எனப்படுகின்றது; கரடுமுரடான மலைகளை நடுவே கொண்டுள்ளது. விசுகான்சினின் மேற்கு முழுமையும் இந்தப் பள்ளத்தாக்கு நிறைந்துள்ளது. வடகிழக்கு ஐயோவா, தென்கிழக்கு மின்னசோட்டா, வடமேற்கு இல்லினாய் ஆகியவற்றின் சிறிய பகுதிகளும் இந்த வலயத்தில் வருகின்றன. விசுகான்சினின் ஓகூச் மலைகளில் காற்றில்லா வலயத்தின் உச்சிச் சிகரங்கள் அமைந்துள்ளன. தவிர, ஓசார்க் மலைத்தொடரின் வடக்குப் பகுதி தெற்கு மிசௌரியில் உள்ளது. மிசிசிப்பி ஆற்றின் மேற்கில் உள்ள மாநிலங்களில் பிரெய்ரி புல்வெளிகள் காணப்படுகின்றன. மேற்கு நடுமேற்கில் விழும் மழையின் அளவு கிழக்கை விட குறைவாக இருக்கிறது. இது பல்வேறு வகையான புல்வெளிகளை உருவாக்குகிறது. நடுமேற்கின் பெரும்பாலான பகுதிகளை தற்போது "நகரிய பகுதிகள்" என்றோ "வேளாண் பகுதிகள்" என்றோ வகைப்படுத்தலாம். வடக்கு மின்னசோட்டா, மிச்சிகன், விசுகான்சின், மற்றும் ஒகையோ ஆறு பள்ளத்தாக்கு ஆகியன நன்கு முன்னேறவில்லை.
இப்பகுதியில் உள்ள மிகப் பெரிய நகரம் சிகாகோ ஆகும். அடுத்ததாக டிட்ராயிட், இண்டியானாபொலிஸ் உள்ளன. இப்பகுதியிலுள்ள பிற முதன்மையான நகரங்கள்: மினியாப்பொலிஸ்-செயின்ட். பால், கிளீவ்லாந்து, செயின்ட் லூயிஸ், கேன்சஸ் நகரம், மில்வாக்கி, சின்சினாட்டி, கொலம்பஸ், டி மொயின், மேடிசன்.
பண்பாடு
நடுமேற்கு அமெரிக்கர்கள் திறந்தமனதுடைய, நட்புள்ள, கள்ளங் கபடமற்றவர்களாக கருதப்படுகின்றனர். சிலநேரங்களில் ஒரேபோன்ற, பிடிவாதமான பண்பாடற்றவர்களாகவும் சித்தரிக்கப்படுகின்றனர். இப்பகுதியின் பண்பாட்டில் சமய நம்பிக்கைகளும் வேளாண் மதிப்புகளும் பெரும் பங்கு வகிக்கின்றன. நடு மேற்கு இன்றைய காலத்தில் சீர்திருத்தத் திருச்சபையினரும் கால்வினரும் கலந்து வாழும் ஓர் சமூகம்.
19 முதல் 29% வரையான நடுமேற்கத்தியர்கள் கத்தோலிக்கர்கள். ஓகியோ, இந்தியானா, மிச்சிகனில் 14%உம், மிசௌரியில் 22%உம் மின்னசோட்டாவில் 5%உம் திருமுழுக்கு சபையினர். விசுகான்சினிலும் மின்னசோட்டாவிலும் உள்ளவர்களில் 22-24% லூதரனியம் பின்பற்றுவோர். யூதர்களும் இசுலாமியரும் 1% அல்லது குறைவானவர்கள். சிகாகோ, கிளீவ்லாந்து போன்ற நகரங்களில் யூதர்களும் இசுலாமியரும் 1 %க்கு கூடுதலாக உள்ளனர். நடுமேற்கில் உள்ளவர்களில் 16% பேருக்கு சமயம் எதுவும் இல்லை.
நடு மேற்கு அரசியல் பிளவுபட்டுள்ளது. பல தாராளமான கொள்கைகளையும் சில கடுமையான பழமைவாதத்தையும் கொண்டுள்ளன. பேரேரிகள் பகுதியில், நகரங்கள் கூடுதலாக உள்ளமையால், மிகவும் தாராளமான பகுதியாக விளங்குகிறது. இருப்பினும், ஊரக பெரும் சமவெளி மாநிலங்கள் மிகவும் பழமைவாதிகள்.
தெற்கிலிருந்து 20ஆம் நூற்றாண்டு ஆபிரிக்க அமெரிக்கர் குடிபெயர்வால் பெரிய நகரங்களில் ஆபிரிக்க அமெரிக்கர்கள் வாழ்கின்றனர். இருப்பினும் இங்குள்ள ஆபிரிக்க அமெரிக்கரை விட தெற்கத்திய ஐக்கிய அமெரிக்காவில் மிகக் கூடுதலானவர்கள் வசிக்கின்றனர். தொழிற்றுறை, பண்பாடு கூறுகள் இணைந்து புதுவகையான இசைவடிவம் 20ஆம் நூற்றாண்டில் உருவாகியுள்ளது. ஜாஸ், புளூஸ், ராக் அண்டு ரோல் உள்ளடங்கிய இவ்விசையில் டிட்ராயிட்டின் டெக்னோ இசையும் சிகாகோவின் புளூசும் அவுசு இசையையும் தனித்துவமானவை.
நடு மேற்கின் மக்கள்தொகை 65,971,974, ஆகும். இது ஐக்கிய அமெரிக்காவின் மொத்த மக்கள்தொகையில் 22.2% ஆகும்.
வெளி இணைப்புகள்
பகுப்பு:ஐக்கிய அமெரிக்க வட்டாரங்கள்
அனுராதா பால்
அனுராதா பால் (Anuradha Pal) ஒரு கைம்முரசு இணை கலைஞரும், பல தாளவாதியும், இசையமைப்பாளரும் ஆவார். இவர் பிரித்தானிக்கா கலைக்களஞ்சியம், லிம்கா சாதனைகள் புத்தகம் ஆகியவற்றால் உலகின் முதல் தொழில்முறை பெண் தபலா வாசிப்பாளராகப் போற்றப்படுகிறார்.
தனது சொந்த போராட்டங்களால் தூண்டப்பட்ட இவர், முதன்முதலில் அனைத்து பெண் இந்திய பாரம்பரிய இசை இசைக்குழுவான, ஸ்த்ரீ சக்தியை நிறுவினார்.
இவரது பங்களிப்புகளுக்காக, இவர் பிரதமர் நரேந்திர மோடியால் 2017இல் பெண் குழந்தையைக் காப்போம், பெண் குழந்தைகளுக்கு கற்பிப்போம் திட்டத்தின் விளம்பரத் தூதராக நியமிக்கப்பட்டார்.
இவர் 2006 இல் பெண் அதிகாரம், கல்வி மற்றும் சேர்க்கைக்கான யுனிசெஃப் விளம்பரத் தூதராகவும் இருந்தார்.
அனைத்திந்திய வானொலியின் உயர்தர விதுஷி, கலாச்சார அமைச்சகம் மற்றும் கலாச்சார உறவுகளுக்கான இந்திய மன்றம் ஆகியவற்றில் சிறந்த தரவரிசை இசைக்கலைஞராக இவர் பட்டியலிடப்பட்டார். 20 ஆண்டுகளுக்கும் மேலாக கடுமையான பயிற்சியில் நிறுவப்பட்ட இவரது சிறந்த குரலின் தரம், இசைத்திறன் மற்றும் துல்லியமான தாள கலைத்திறனுக்காக உலகளவில் மதிக்கப்படுகிறது. இந்துஸ்தானி இசை, கருநாடக இசை, உலக இசை, நடனம், கவிதை, ஓவியம் போன்றவற்றுடன் சர்வதேச ஒத்துழைப்புடன் முன்னணி நிபுணர்களுடன் இவருடைய உணர்திறன் மற்றும் சிந்தனைமிக்க துணை போன்றவை.
ஆரம்ப கால வாழ்க்கை
அனுராதா பால் மும்பையில் முக்கிய மருந்து வியாபாரியான, தேவிந்தர் பால்-ஓவியர்- எழுத்தாளர் இலா பால் ஆகியோருக்கு மகளாகப் பிறந்தார். பனாரசு கரானாவின் ஸ்ரீ மாணிக்ராவ் போபட்கர் மற்றும் மதன் மிசுரா ஆகியோரின் கீழ் தனது தபலா பயிற்சியைத் தொடங்கினார். இறுதியாக உஸ்தாத் அல்லா ரக்கா மற்றும் பஞ்சாப் கரானாவின் சாகீர் உசேன் ஆகியோரின் கீழ் நன்கு பயிற்சி பெற்ற நிபுணரானார்.
ஒரு குழந்தை அதிசயமாக, இவர் தனது 9வது வயதில் தூர்தர்ஷனுக்காக தனது முதல் நிகழ்ச்சியை வழங்கினார். இவர் பதினேழு வயதில் மகாராட்டிரா டைம்ஸ் என்ற பத்திரிக்கையால் லேடி சாகிர் உசேன் என்று வர்ணிக்கப்பட்டார்.
பெண் வலுவூட்டலுக்கு பங்களிப்பு
அனுராதா 25 ஆண்டுகளுக்கும் மேலாக தனது இசைக்குழுவான ஸ்திரீ சக்தி மூலம், ஆண் ஆதிக்கம் செலுத்தும் துறைகளில் போராடும் மற்ற பெண் இசைக்கலைஞர்களை ஊக்குவித்து வருகிறார்.
சிறீஅக்ரசன் கன்யா பிஜி கல்லூரி (வாரணாசி), ரெபெல் கேர்ள்ஸ் இன்டராக்டிவ் (டெல்லி), ருயா கல்லூரி (மும்பை) ஆகிய இடங்களில் இளம் பெண்களுக்கு சுய-அதிகாரம் மற்றும் சுயமரியாதையை வளர்க்க ஊக்குவிப்பதற்காக இவர் இசை நிகழ்ச்சியினை நிகழ்த்தியுள்ளார்.
கௌரவங்கள்
பெண் குழந்தையைக் காப்போம், பெண் குழந்தைகளுக்கு கற்பிப்போம் விளம்பரத் தூதரான, அனுராதா 'பாரத் கி லக்ஷ்மி', 'ரிதம் குயின்', 'பெர்குஷனிஸ்ட் பார் எக்ஸலன்ஸ்', 'தப்லா நிகழ்வு' (இந்தியா டுடே 2000), இந்திய இசையில் மிகவும் செல்வாக்கு மிக்க பெண் (ஏவி மேக்ஸ் பத்திரிகை 2001), 'தேசிய பெருமை மற்றும் உத்வேகம்' (டிரிப்யூன் 2012), இந்திய பாரம்பரிய இசையின் முக்கிய ஜோதி, மற்றும் 'தூய அதிசய பெண்' மற்ற பெண்களை மேம்படுத்துதல் மற்றும் சமூகத்தின் பார்வையை மாற்றுவது, (சஹாரா டைம்ஸ் 2004) உள்ளிட்ட பல கௌரவங்களை பெற்றுள்ளார்.
லிம்கா சாதனைகள் புத்தகம் 1991 -ல் 'உலகின் முதல் தொழில்முறை பெண் கைம்முரசு நிபுணர்' என்று அங்கீகரித்தது.
கங்காதர நெல்லூர் சட்டமன்றத் தொகுதி
கங்காதர நெல்லூர் சட்டமன்றத் தொகுதி, ஆந்திரப் பிரதேச சட்டமன்றத்திற்கான தொகுதிகளில் ஒன்று. இந்த தொகுதியின் எண் 290 ஆகும். இது சித்தூர் மாவட்டத்தில் உள்ள 14 தொகுதிகளில் ஒன்று. இது இந்திய பாராளுமன்றத்திற்கு சித்தூர் மக்களவைத் தொகுதியின்கீழ் உள்ளது.
தொகுதிக்கு உட்பட்ட பகுதிகள்
இத்தொகுதியில் வெதுருகுப்பம், கார்வேட்டிநகரம், பெனுமூர், ஸ்ரீரங்கராஜபுரம், கங்காதர நெல்லூர், பாலசமுத்திரம் ஆகிய மண்டலங்கள் உள்ளன.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள்
நிஷா மொஹோடா
நிஷா மொஹோடா (பிறப்பு: அக்டோபர் 13, 1980, ஹிங்காகாட் )[1]  சர்வதேச மாஸ்டர் (IM) மற்றும் பெண் கிராண்ட்மாஸ்டர் (WGM) ஆகிய FIDE பட்டங்களை பெற்ற ஒரு இந்திய செஸ் வீரர் ஆவார். இவர்,மேற்கு வங்க மாநிலத்தின் முதல் பெண் கிராண்ட்மாஸ்டர்.1995ஆம் ஆண்டு ஏப்ரலில் 14 வயது, 6 மாதங்கள் மற்றும் 13 நாட்களில் பெண் சர்வதேச மாஸ்டர் (WIM) என்ற பட்டத்தை மிக இளவயதில் பெற்றார். 1996ஆம் ஆண்டு டிசம்பரில் இந்தியாவின் பிரதம மந்திரி எச்.டி. தேவ் கவுடா, இப்பட்டத்தை பெற்றதற்காக நிஷாமொஹோடாவிற்கு ரொக்கப் பரிசு வழங்கினார். நிஷாவின் பெண் சர்வதேச மாஸ்டர் என்ற இச்சாதனை 1999ஆம் ஆண்டு  கொனேரு ஹம்பியால் முறியடிக்கப்பட்டது. ​​
2001 மற்றும் 2008 ஆம் ஆண்டுகளில் மகளிர் உலக செஸ் சாம்பியன்ஷிப்பில் நிஷா போட்டியிட்டார். 2005 ஆம் ஆண்டில் நிஷா மொஹொடா மகளிர் இந்திய செஸ் சாம்பியன்ஷிப்பை வென்றார். [2]
2004, 2008 மற்றும் 2010 ஆம் ஆண்டுகளில் மகளிர் ஒலிம்பிக் சதுரங்க சாம்பியன்ஷிப், 2013ல் மகளிர் உலக குழு சதுரங்க  சாம்பியன்ஷிப்,  2003, 2005, 2008, 2009, [3] மற்றும் 2010ல் ஆசிய விளையாட்டுப் போட்டிகள் ஆகியவற்றில்  இந்திய தேசிய அணி சார்பாக நிஷா மொஹோடா போட்டியிட்டார்.
பிரிட்டிஷ் கிராண்ட் மாஸ்டர் நைகல் ஷார்டின்  கருத்துக்களுக்கு மறுப்புத் தெரிவிக்கும் வகையில், மொஹோட்டா பெண்கள் சம உரிமை சார்பாகவும், சதுரங்க விளையாட்டில் பெண்கள் எதிர்கொள்ளும் சவால்களின் சார்பாகவும் பேசியுள்ளார். [4] [5]
காவல் கைதிகள்
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:சங்கர் கணேஷ் இசையமைத்த திரைப்படங்கள் பகுப்பு:ராதாரவி நடித்த திரைப்படங்கள்
இன்சீடியஸ்
இன்சீடியஸ் 2011ஆம் ஆண்டு வெளியான அமெரிக்க நாட்டு திகில் திரைப்படம். இந்த திரைப்படத்தை ஜேம்ஸ் வான் இயக்க, பேட்ரிக் வில்சன், ரோஸ் பைரன், பார்பரா ஹெர்ஷே உள்ளிட்ட பலர் நடித்துள்ளார்கள். இந்தத் திரைப்படத்தின் 2ஆம் பாகம் 2013ஆம் ஆண்டு இன்சீடியஸ்: சாப்டர் 2 என்ற பெயரில் வெளியானது.
வெளியீடு
இந்த திரைப்படம் ஏப்ரல் 1, 2011ம் ஆண்டு அமெரிக்காவில் வெளியானது.
வலை வீசின படலம்
வலை வீசன படலம் என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் திருவாலவாய்க் காண்டத்தில் வருகின்ற ஐம்பத்து எழாவது படலமாகும். உமையம்மையும், நந்திதேவரும் கவனக்குறைவால் சாபம் பெற்று, பிறகு சிவபெருமானின் அருளால் சாபம் நீங்க பெற்றதை இப்படலம் குறிப்பிடுகிறது.
விநாயகர், முருகனின் சினம்
உமையம்மைக்குச் சாபம் கொடுத்ததை அறிந்த விநாயகரும், முருகப்பெருமானும் சினம் கொண்டு, வேத நூல்களைத் தூக்கி கடலில் வீசினார்.
நந்திதேவரின் சாபம்
சுறாமீன்|thumb|222px|வலது
விநாயகரையும், முருகப்பெருமானையும் முறையாக நந்திதேவர் தடுக்காமல், கைலாய மலைக்குள் அனுமதித்ததால் சுறா மீனாக கடலில் பிறக்க என்று சாபமிட்டார்.
புன்னை மரநிழலில் அன்னை
சிவபெருமானின் சாபத்தின் படி, பாண்டிய நாட்டில் ஒரு புன்னை மரநிழலில் உமையம்மை சிறுகுழந்தையாகக் கிடந்தார். மகப்பேறு இல்லாது சிவபெருமானிடம் வேண்டிய பரதவத் தலைவன் சிவபெருமானே இக்குழந்தையை தனக்கு வழங்கியதாகக் கருதி தன் மனைவியிடம் குழந்தையினைக் கொடுத்து வளர்த்து வந்தார். நந்திதேவரும் கடலில் வீசப்பட்ட வேத நூலினை எடுத்துக் கொடுத்து, கடலில் சுறாமீனாகச் சுற்றி திரிந்தார்.
பரதவத் தலைவன் அறிவிப்பு
சுறாமீனாகச் சுற்றி திரிந்த நந்திதேவர், கடலில் மீன்பிடிக்க வருபவர்களின் வலைகளையும், படகுகளையும் சேதப்படுத்தியது. பரதவத் தலைவன் இச்சுறாவினை அடக்குபவருக்கு தனது மகளை மணம் செய்து தருவதாக அறிவித்தார்.
உமையம்மை, நந்திதேவரின் சாபம் நீங்குதல்
சிவபெருமான் மீனவனாகத் தோன்றி, சுறாமீனாகச் சுற்றி திரிந்த நந்திதேவரை வலைவீசிப் பிடித்தார். பரதவத் தலைவன் ஒப்பந்தத்தின் படி தனது பெண்ணை மணம் முடித்துக் கொடுத்தார். நந்திதேவரும் தனது சுயரரூபம் பெற்றார். உமையம்மையும், நந்திதேவரும் சாபம் நீங்கப் பெற்றனர்.
லெசூலா
லெசூலா (Cercopithecus lomamiensis) கொங்கோ நாட்டில் லொமாமி பள்ளத்தாக்குப் பகுதியில் கண்டுபிடிக்கப்பட்ட ஒரு பழைய குரங்கினம் ஆகும். இது 2007 இல் முதலில் கண்டுபிடிக்கப்பட்டது. இது 2012 ல் பதிப்புமூலம் உறுதிசெய்யப்பட்டது. லெசூலா 1984க்குப் பின் ஆபிரிக்காவில் கண்டறியப்பட்ட இரண்டாவது புதிய குரங்கினமாகும்.
லெசூலா கொங்கோவின் மழைக்காடுகளில் வாழ்ந்ததற்கான 2007 மாதிரி அடையாளங்கள் கொங்கோவின் ஒபலா கிராமத்தில் கண்டறியப்பட்டன. அத்துடன் அவை காடுகளிலும் அவதானிக்கப்பட்டன. இது நாட்டின் நடுப்பகுதியில் உள்ள லொமாமி ஆற்றிலிருந்து சுவாப்பா ஆறு வரையான பகுதியாகும்.
இவ் இனத்தைச் சேர்ந்த குரங்கொன்று கடந்த 2007 ஆம் ஆண்டு ஆய்வாளர்களின் கண்ணில் பட்டுள்ளது. இதனைத்தொடர்ந்து கொங்கோவின் காட்டுப்பகுதிகளில் கடந்த 5 வருடங்களாகத் தேடி, மரபணுவியல் மற்றும் உயிரியல் ஆராய்ச்சிகளை நடத்தி இக்குரங்கினமானது, விஞ்ஞான உலகுக்கு புதியது என்பதனை உறுதிசெய்துள்ளனர். கொங்கோவின் மையப்பகுதியில் உள்ள மழைக்காடுகளில் இக்குரங்கினமானது அதிகமாக வாழ்வதாக ஆராய்ச்சியாளர்கள் தெரிவிக்கின்றனர். இக்குரங்குகள் இறைச்சிக்காக வேட்டையாடப்படுவதாகவும் இதனால் இவ்வினம் வேகமாக அழியக்கூடிய சாத்தியங்கள் நிலவுவதாகவும் விஞ்ஞானிகள் தெரிவித்துள்ளனர். 'லெசூலா' குரங்குகளானவை 'சேர்கோபிதகஸ் ஹம்லைனி' (Cercopithecus hamlyni) என்றழைக்கப்படும் ஆந்தை முகக் குரங்குகளின் முகத்தோற்றத்தினை ஒத்ததாகக் காணப்படுகின்ற போதிலும் இவை அவற்றிலிருந்து வேறுபட்டதென ஆராய்ச்சியாளர்கள் தெரிவிக்கின்றனர்.
ஆபிரிக்காவில் கடந்த 28 ஆண்டுகளில் கண்டுபிடிக்கப்பட்ட 2 ஆவது புதிய குரங்கினம் இதுவென்பது குறிப்பிடத்தக்கது.
பதிப்பீடு
பகுப்பு:குரங்குகள்
தும்பை
தும்பை (Momordica dioica) எனப்படுவது இந்தியாவிலும் இலங்கையிலும் மரக்கறியாகப் பயன்படுத்தப்படும் தாவர இனமொன்றாகும். தும்பங்காய் என்று இலங்கையில் அழைக்கப்படுகிறது. தமிழகத்தின் மேற்கு தொடர்ச்சி மலையோர கிராமங்களிலும், திருநெல்வேலி மாவட்டத்தில் அமைந்துள்ள சிவகிரி வட்டத்திற்குட்பட்ட ஆத்துவழி மலைபிரதேசங்களிலும் காணப்படுகிறது. இக்காய்களை தமிழகத்தில் பழுப்பக்காய், அல்லது  பழுவக்காய் என்று அழைக்கின்றனர். இதன் காய்கள் பொரிக்கவும், கறியாக்கவும் படுவதுடன் இறைச்சி அல்லது மீனுடன் சேர்த்தும் உணவாகக் கொள்ளப்படுகின்றன. இது துவர்ப்புச் சுவையுடன் இருக்கும். இக்காய் நீரிழிவு நோய் நோய்க்குச் சிறந்த மருந்தாகப் பயன்படுகிறது.
வெளித் தொடுப்புகள்
பகுப்பு:மெய்யிருவித்திலையிகள்
டேவிட் போர்த்விக்
டேவிட் போர்த்விக் (David Borthwick , பிறப்பு: பிப்ரவரி 2 1963), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டிகளில் கலந்து கொண்டுள்ளார். 1994ல், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேவிட் போர்த்விக் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1963 பிறப்புகள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
மேலியிக் அமிலம்
மேலியிக் அமிலம் (Maleic acid) என்னும் கரிமச் சேர்மம் இரு கார்பாக்சிலிக் தொகுதிகளைக் கொண்ட டைகார்பாக்சிலிக் அமிலமாகும். கார்பாக்சிலிக் அமிலத்தொகுதிகள் மேலியிக் அமிலத்தில் ஒரே பக்கத்திலும், ஃபியூமரிக் அமிலத்தில் மாறுபக்கத்திலும் உள்ளன. ஃபியூமரிக் அமிலம் தயாரித்தலில் முன்னோடிச் சேர்மமாக மேலியிக் அமிலம் பயன்படுகிறது.
மேலியிக் அமிலம், ஃபியூமரிக் அமிலத்துடன் ஒப்பீடு செய்யும்போது குறைந்த அளவு நிலைப்புத் தன்மையுடையதாக உள்ளது. இதனுடைய மூலச்சேர்மம், மேலியிக் நீரிலியுடன் ஒப்பீடு செய்யும்போது மேலியிக் அமிலத்திற்கு குறைவான அளவே உபயோகங்கள் உள்ளது. முக்கியமாக, மேலியிக் அமிலம் ஃபியூமரிக் அமிலத்திற்கு முன்பொருளாக பயன்படுத்தப்படுகின்றது. இதன் மணமியங்கள் மேலியியேட்டுகள் என்றழைக்கப்படுகின்றன. தொழிலகங்களில் பென்சீன் (அ) பியூட்டேனை உயிர்வளியேற்றம் செய்வதால் கிடைக்கும் மேலியிக் நீரிலியை நீரால் சிதைத்து மேலியிக் அமிலம் உருவாக்கப்படுகின்றது.
மேலிக் அமிலம் மற்றும் மெலோனிக் அமிலம் ஆகியவற்றுடன் மேலியிக் அமிலத்தினை இணைத்து குழப்பிக் கொள்ள வேண்டாம்.
மேற்கோள்கள்
பகுப்பு:உயிர்வேதியியல் பகுப்பு:ஆல்க்கீன்கள் பகுப்பு:டைகார்பாக்சிலிக் அமிலங்கள்
இராமதண்டலம் ஊராட்சி
இராமதண்டலம் ஊராட்சி (Ramathandalam Gram Panchayat), தமிழ்நாட்டின் திருவள்ளூர் மாவட்டத்தில் உள்ள பூண்டி வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2273 ஆகும். இவர்களில் பெண்கள் 1171 பேரும் ஆண்கள் 1102 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேவா புத்சனா
ஐ தேவா கெதே புத்சனா (ஆங்கிலம் : Dewa Budjana ) 1963 ஆகஸ்ட் 30 அன்று பிறந்த இவர் இந்தோனேசிய கிதார் கலைஞர், பாடலாசிரியர் மற்றும் இசையமைப்பாளர் ஆவார் .மேலும், ஜிகி இசைக்குழுவின் முன்னணி கிதார் கலைஞர் மற்றும் பாடலாசிரியர் ஆவார். ஜான் மெக்லாலின், பாட் மெத்தேனி, ஜெப் பெக், ஜான் அபெர்கிராம்பி, சிக் கொரியா மற்றும் வெதர் ரிப்போர்ட் ஆகியவற்றை புத்சானாவின் பாணி ஜாஸுக்கு வியத்தகு முறையில் மாறியது. தனது ஆரம்ப அனுபவத்தில், உள்ளூர் சமூகத்தில் பிரபலமாக இருந்த "ஸ்குரில்" என்ற இசைக்குழுவை நிறுவினார்.
இசை வெளியீடு
இந்தோனேசியாவில் தனது இசை அனுபவம் முழுவதும், தேவா புட்ஜானா தோபதி, பலவான், ரிடோ, அப்தீ நெகாரா மற்றும் பல பிரபல கிதார் கலைஞர்களுடன் இணைந்து பணியாற்றியுள்ளார். இந்தோனேசிய இசைக்கலைஞர்களுடனான அவரது ஒத்துழைப்பைத் தவிர, சர்வதேச இசைக்கலைஞர்களான வின்னி கொலாயுட்டா, ஜான் ஃப்ருசியான்ட், பீட்டர் எர்ஸ்கைன், ஜிம்மி ஜான்சன், அன்டோனியோ சான்செஸ், ஜோ லோக், கேரி ஹஸ்பண்ட், ஜாக் டிஜோனெட், டோனி லெவின், பாப் மிண்ட்ஸர் மற்றும் குத்ரி கோவன் ஆகியோருடன் அவர் பணிபுரிந்தார். ஜாஸ் மற்றும் ராக் மட்டுமல்லாமல் பாரம்பரிய பாலினீசிய பாணியையும் இணைக்கும் அவரது திறன் அவரை இந்தோனேசியாவின் சிறந்த கிதார் கலைஞர்களில் ஒருவராகக் கொண்டுள்ளது.
ஆரம்பகால வாழ்க்கை
பாலி, குளுங்க்குங்கில் ஒரு தொடக்கப் பள்ளியில் இருந்ததிலிருந்தே புத்சனாவின் இசையிலும், குறிப்பாக கிதாரிலும் உள்ள திறமை மிகவும் ஆதிக்கம் செலுத்தியது. புத்சனாவின் முதல் ஆசிரியர் அருகில் வசித்த ஒரு கட்டுமானத் தொழிலாளி ஆவார். தனது முதல் கிதார் வாங்க தனது பாட்டியிடமிருந்து பணத்தை திருடினார் அவர் தனது வாழ்க்கையில் கிதாருக்கு முன்னுரிமை அளித்தார், மேலும் ராக் பாடல்களை வாசிப்பதன் மூலம் தனக்குத்தானே கற்பிக்கத் தொடங்கினார். அவர் இசை மீது அதிக ஆர்வம் காட்டினார், மேலும் புத்சானா கிழக்கு ஜாவாவின் சுரபயாவிற்குச் சென்றபோது பிரதிபலித்தார், அங்கு அவர் ஒரு பாரம்பரிய இசைப் பாடத்தை எடுத்தார், ஒரு இசைக்குழுவுடன் பல இசை நிகழ்ச்சிகளில் பங்கேற்றார். பட்டம் பெற்ற பிறகு, தொழில்முறை இசைக்கலைஞராக தொழில் தொடர ஜகார்த்தா சென்றார். அங்கு இருந்தபோது, ஜாஸ் மேஸ்ட்ரோ மற்றும் ஜாஸ் இசைக்கலைஞர் இந்திர இலெஸ்மனாவின் தந்தையான ஜாக் இலெஸ்மானாவைக் கண்டார், அவர் ஜாஸ்ஸின் தத்துவத்தை புத்சனாவுக்குக் கற்றுக் கொடுத்தார்.
இசை வாழ்க்கை
1976 ஆம் ஆண்டில், அவருக்கு பதின்மூன்று வயதாக இருந்தபோது, சுரபயாவில் இசை உலகில் புதசனாவின் பெயர் காணத் தொடங்கியது. பின்னர், 1981 ஆம் ஆண்டில், அவர் ஒரு "உண்மையான" மின்சார கிதார் (ஏரியா புரோ II) வாங்கினார் மற்றும் பல நபர்களுடன் இணைந்து இசைக்கத் தொடங்கினார். மெதுவாக, அவரது இசை பாணி பாப், ராக் முதல் ஜாஸ் வரை என மாறியது, ஏனெனில் அவர் மகாவிஷ்ணு இசைக்குழுவின் ஜான் மெக்லாலின், சிக் கொரியா, ரைட், ஜென்டில் ஜெயண்ட், கன்சாஸ், டேன்ஜரின் ட்ரீம், அமெரிக்கன் கேரேஜ், பிரைட் சைஸ் லைப், பாட் மெத்தனி மற்றும் ஆலன் ஆகியவற்றின் மூலம் செல்வாக்கு பெறத் தொடங்கினார்.
வெளி இணைப்புகள்
பகுப்பு:வாழும் நபர்கள் பகுப்பு:1963 பிறப்புகள்
விஜய குமாரணதுங்க
விஜய குமாரணதுங்க (அக்டோபர் 9, 1945 - பெப்ரவரி 16, 1988, இலங்கையின் பிரபல சிங்கள திரைப்பட நடிகரும் அரசியல்வாதியும் ஆவார். இவர் முன்னாள் இலங்கை அரசுத் தலைவர் சந்திரிகா பண்டாரநாயக குமாரதுங்கவின் கணவராவார். 1988 ஆம் ஆண்டில் படுகொலை செய்யப்பட்டார்.
திரையுலகில்
குமாரதுங்கவின் முதல் திரைப்படம் ஹந்தான கதாவ (Hanthane Kathawa) என்பதாகும். அன்றிலிருந்த அவர் இறக்கும் வரையில் மொத்தம் 114 திரைப்படங்களில் நடித்திருக்கிறார். 1983 முதல் 1988 வரையில் அவர் இலங்கையின் மிகப் பிரபலமான நடிகர் என்ற விருதினைப் பெற்றவர். The God King என்ற ஆங்கிலத் திரைப்படத்திலும் நங்கூரம் என்ற தமிழ்த் திரைப்படத்திலும் நடித்திருக்கிறார்.
அரசியலில்
சினிமாவில் நடித்துக் கொண்டே அரசியலிலும் ஈடுபட்டார் விஜய. ஆரம்பத்தில் லங்கா சமசமாஜக் கட்சியில் இணைந்து செயலாற்றிய குமாரதுங்க பின்னர் 1974 இல் இலங்கை சுதந்திரக் கட்சியில் சேர்ந்தார். 1982 ஆம் ஆண்டில் அரசுத் தலைவர் தேர்தலில் சுதந்திரக் கட்சிக்காகப் போட்டியிட்ட ஹெக்டர் கொப்பேக்கடுவவை ஆதரித்து தீவிரப் பிரசாரத்தில் ஈடுபட்டார். தேர்தலின் பின்னர் ஜே. ஆர். ஜெயவர்த்தனாவின் அரசு குமாரதுங்கவை நக்சலைட் எனக் குற்றங்சாட்டி சிறையில் அடைத்தது.
புதிய கட்சி ஆரம்பித்தல்
சுதந்திரக் கட்சிக்குள் ஏற்பட்ட கசப்பான அனுபவங்கள் காரணமாக 1984 இல் இலங்கை மக்கள் கட்சியை (Sri Lanka Mahajana Party) ஆரம்பித்தார். இலங்கை மக்கள் கட்சி, சமூக ஜனநாயகவாத மார்க்கத்தில் பயணித்ததுடன் இலங்கையில் இனப் பிரச்சினை பல வழிகளிலும் ஏற்பட்ட காலத்தில் இன, குல, மத பேதங்களை புறந்தள்ளி நாட்டின் சகல இன மக்களையும் ஒரேயொரு அரசியல் சக்திக்குள் கொண்டு செலுத்த அரும்பாடுபட்டார் விஜய குமாரதுங்க.
இனப்பிரச்சினையில் குமாரதுங்கவின் நிலைப்பாடு
இவ்வாறானதொரு சூழ்நிலையில் விஜய குமாரதுங்க 1986 ஆம் ஆண்டு யாழ்ப்பாணம் மற்றும் சென்னை சுற்றுப் பயணம் மேற்கொண்டு வடக்கிற்கும் தெற்கிற்கும் இடையில் அரசியல் இணைப்பை ஏற்படுத்த முன்வந்து செயற்பட்டார். யாழ்ப்பாணம் சென்ற விஜய குமாரதுங்க உட்பட்ட குழுவினரை அங்குள்ள சாதாரண மக்கள் வரவேற்ற முறையிலிருந்தே அவர் மீது, வட பகுதி மக்கள் வைத்திருந்த அசைக்க முடியாத நம்பிக்கை வெளிப்பட்டது. இதேநேரம் சென்னைக்கும் சென்ற விஜய குமாரதுங்கவை சந்திக்கவென அப்போது, தமிழ் நாட்டில் தங்கியிருந்த வடக்கின் சகல போராட்டத் தலைவர்களும் வந்திருந்தனர்.
யாழ்ப்பாணம் சென்ற விஜய குமாரதுங்கவிற்கு அப்போது விடுதலைப் புலிகளின் பொறுப்பிலிருந்த பொலிஸ் அதிகாரிகள் குழுவொன்றையும் விடுதலை செய்ய முடிந்தது.
விஜய குமாரதுங்க விஞ்ஞானமய சோசலிசத்தில் லெனினால் சுட்டிக்காட்டப்பட்ட, இனங்களின் சுயாட்சி உரிமையை ஏற்றுக் கொண்டு இனப் பிரச்சினை சமூக ஜனநாயகவாத சமூக முறையொன்றுக்குள் அமைதியாக தீர்க்கப்பட வேண்டும் என்பதில் அசைக்கமுடியாத நம்பிக்கையுடன் இருந்தார். அதற்கமைய அன்றைய இடதுசாரித் தலைவர்களான கொல்வின் ஆர். டி சில்வா, பீட்டர் கெனமன், வாசுதேவ நாணயக்கார போன்றவர்களைத் தனது அரசியல் மார்க்கத்திற்குள் இணைத்துக் கொள்ள அவரால் முடிந்திருந்தது.
மறைவு
பெப்ரவர் 16, 1988 இல் அவரது பொல்ஹேன்கொடவில் உள்ள அவரது வீட்டுக்கு வெளியே உந்துருளியில் வந்த இருவரின் துப்பாக்கிச் சூட்டுக்கு இலக்காகி மரணமடைந்தார். வழக்கு விசாரணையின் போது டார்சன் வீர்ரசிங்கே மற்றும் லயனல் ரணசிங்கே என்ற இருவருமே கொலையை செய்ததாக தீர்ப்பளிக்கப்பட்டது. இவர்கள் வழக்கு முடிவுக்கு முன்னரே இறந்துவிட்டனர். மேலும் வீரரத்னே முட்தியன்சேலாகே தனபால என்ற சிங்களவரும் துறைசாமி கந்தன் என்ற தமிழரும் கொலையாளர்களுக்கு உதவினார்கள் என தண்டனைக்குட்படுத்தப்பட்டுள்ளார்கள். கொலையின் நோக்கம் இன்னமும் மர்மமாகவே உள்ளது.
வெளி இணைப்புக்கள்
பகுப்பு:இலங்கை அரசியல்வாதிகள் பகுப்பு:சிங்கள அரசியல்வாதிகள் பகுப்பு:1945 பிறப்புகள் பகுப்பு:1988 இறப்புகள் பகுப்பு:இலங்கையில் கொலை செய்யப்பட்ட அரசியல்வாதிகள் பகுப்பு:இலங்கைத் திரைப்பட நடிகர்கள் பகுப்பு:சிங்களத் திரைப்பட நடிகர்கள் பகுப்பு:லங்கா சமசமாஜக் கட்சி அரசியல்வாதிகள்
ஆத்தூர் ஊராட்சி, காட்டாங்குளத்தூர்
ஆத்தூர் ஊராட்சி (Athur Gram Panchayat), தமிழ்நாட்டின் செங்கல்பட்டு மாவட்டத்தில் உள்ள அச்சரப்பாக்கம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2092 ஆகும். இவர்களில் பெண்கள் 1042 பேரும் ஆண்கள் 1050 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சதுர மீட்டர்
சதுர மீட்டர் பரப்பளவை அளவிடும் ஓர் அலகாகும். இது ஒரு மீட்டர் நீள அகலமுள்ள பிரதேசத்தின் பரப்பளவாகும்.
மாற்றீடுகள்
ஒரு சதுர மீற்றருக்குச் சமனானவை:
பகுப்பு:பரப்பளவு அலகுகள்
வலையபூக்குளம் ஊராட்சி
வலையபூக்குளம் ஊராட்சி (Valaiyapookulam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கமுதி வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1572 ஆகும். இவர்களில் பெண்கள் 806 பேரும் ஆண்கள் 766 பேரும் உள்ளனர்.
பன்னாட்டு உணவு விடுதி சங்கம்
பன்னாட்டு உணவு விடுதி சங்கம் (International Hotel & Restaurant Association) என்பது விடுதி மற்றும் உணவகத்தொழில்களின் நலன்களைப் பிரதிநிதித்துவப்படுத்தும் ஒரு சர்வதேச வர்த்தக சங்கமாகும்.
வலையபூக்குளம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பன்னாட்டு உணவு விடுதி சங்கம்
வரலாறு
ஜனவரி 1869: ஜெர்மனியில் உள்ள கோப்லென்ஸில் உள்ள ஹோட்டல் ட்ரையரில் நாற்பத்தைந்து விடுதி உரிமையாளர்கள் சந்தித்து, தொழில்துறையில் வளர்ச்சி மற்றும் அமைப்பை எளிதாக்கும் நோக்கத்துடன் அனைத்து விடுதி உரிமையாளர்கள் கூட்டமைப்பு என்ற பெயரில் ஒரு கூட்டணியை உருவாக்கினர். அந்த நாட்களில், விடுதிகள் வேறுபட்ட தரத்தில் இருந்தன. மேலும் அவற்றின் தேவைகளைத் தொடர்புகொள்வதற்கும் அவர்களின் வணிகத்தைத் தக்கவைப்பதற்கும் வலுவான குரல் தேவைப்பட்டது.
பன்னாட்டு அளவில் அணைத்து நாட்டு உணவு விடுதி சங்கங்களையும் ஒன்றிணைத்து அந்த்ந்த நாட்டு உணவு விடுதி சம்பந்தப்பட்ட பிரச்சனைகளை கலந்து ஆலோசித்து சாதகமான தீர்வை கொண்டுவருவதுதான் இதன் முக்கிய நோக்கமாகும்.
வலையபூக்குளம் ஊராட்சி
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பன்னாட்டு உணவு விடுதி சங்கம்
வரலாறு
தற்போது இந்த சங்கம் தனது அலுவலகங்களை ஜெனீவா, பாரிஸ் மற்றும் பார்சிலோனாவிற்கு விரிவுபடுத்தியுள்ளது, வாஷிங்டன் டி. சி மற்றும் ஆங்காங்கில் புதிய சர்வதேச அலுவலகங்கள் விரைவில் திறக்கப்பவுள்ளன.
செயல்பாடு
தேசிய பயிற்சித்திட்டங்களை தயாரிப்பதற்காக ஐநாவின் பன்னாட்டு தொழிலாளர் அமைப்பு ஐரோப்பிய அமைப்பு யுனெஸ்கோ ஆகியவற்றுடன் கலந்து ஆலோசனை செய்கிறது. அத்துடன் உலக் சுற்றுலா அமைப்பின் துணை கொண்டும் செயல் படுகிறது.பயிற்சி நடக்கும் பள்ளிகளின் பாடத்திட்டங்கள் குறித்த குறிப்பு புத்தகத்தை வெளியிடுகிறது. பன்னாட்டு உணவு விடுதி கையேட்டை ஆண்டுதோறும்.வெளியிடுகிறது.
சுற்றுலா பயனிகள் பயனடையுமாறு சுற்றுலா பற்றிய தகவல்கள் இச் சங்கத்தின் சுற்றுலா கண்ணோட்டம் ஆகியவை அடங்கிய பன்னாட்டு உணவு விடுதி மதிப்புரையையும் வெளியிடுகிறது.
வெளி இணைப்புகள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
கட்க பிரசாத் சர்மா ஒளி
கட்க பிரசாத் சர்மா ஒளி அல்லது '''கே. பி. சர்மா ஒளி (Khadga Prasad Sharma Oli or K. P. Sharma Oli) (खड्ग प्रसाद शर्मा ओली; பிறப்பு: 22 பிப்ரவரி 1952), நேபாளத்தின் 38வது பிரதம அமைச்சராக 11 அக்டோபர் 2015 முதல் 3 ஆகஸ்டு 2016 முடிய இருந்தவர். நேபாள மார்க்சிஸ்ட்-லெனினிஸ்ட் கட்சியின் தலைவரான கட்க பிரசாத் ஒளி, 2015 நேபாள அரசியலமைப்பு சட்டத்தின் படி தேர்ந்தெடுக்கப்பட்ட இரண்டாவது பிரதம அமைச்சர் ஆவார். இவர் இரண்டாம் முறையாக 15 பிப்ரவரி 2018 முதல்  17 சூலை 2021 முடிய பிரதமர் அமைச்சர் பதவியில் இருந்தார். ஆளும் நேபாள பொதுவுடமைக் கட்சியில் பிளவு ஏற்பட்டதால் நாடாளுமன்றத்தில் இவர் பெரும்பான்மையை இழந்தார். மேலும் நேபாள உச்ச நீதிமன்றத்தின் அரசியல் சாசன அமர்வின் தீர்ப்புப் படி, இவர் 13 சூலை 2021 அன்று பதவி துறந்தார்.
வாழ்க்கை
மோகன் பிரசாத் ஒளி - மதுமாயா இணையருக்கு 22 பிப்ரவரி 1952ல், கிழக்கு நேபாளத்தின் நேபாள மாநில எண் 3ல் உள்ள தேஹ்ரதுமில் பிறந்தவர். துவக்கக் கல்வியை தேஹ்ரதுமிலும், மேனிலை பள்ளிக் கல்வியை ஜாபாவிலும் பயின்றார்.
இளங்கலை முதலாண்டு தேர்வு முடித்தவுடன் சிறைக்கு சென்று திரும்பிய சர்மா ஒளிக்கு, ராதிகா சாக்கியா எனும் பொதுவுடமை சிந்தனை கொண்டவருடன் திருமணம் செய்து கொண்டார்.
மார்க்சிஸ்ட் கிளர்ச்சிகள் 1966 - 1991
1960ன் துவக்கத்தில் அரசியல் கட்சிகள் அற்ற பஞ்சாயத்து முறையில் அரசு அமைப்புகள் இயங்கிக் கொண்டிருந்த காலத்தில், கே. பி. சர்மா ஒளி, 1970ல் நேபாள பொதுவுடமைக் கட்சியில் இணைந்தார். சர்மா ஒளி 1973 முதல் 1987 முடிய தொடர்ந்து 14 ஆண்டுகள் சிறையில் அடைக்கப்பட்டார். சிறையிலிருந்து வெளியே வந்த கே. பி. ஒளி, நேபாள பொதுவுடமைக் கட்சி (ஐக்கிய மார்க்சிஸ்ட்-லெனினிஸ்ட்) கட்சியின் மத்திய குழு உறுப்பினாகவும், லும்பினி மண்டல பொறுப்பாளராகவும் 1990 முடிய பணியாற்றியனார்.
பல கட்சி ஜனநாயக அரசியல் 1991 - தற்போது வரை
1990 மக்கள் புரட்சி காரணமாக, நேபாளத்தில் முழுமையான முடியாட்சி முறை ஒழிக்கப்பட்டு, அரசியலமைப்பிற்குட்பட்ட முடியாட்சி முறைக்கு வித்திட்டது. மேலும் அரசியல் கட்சிகள் அற்ற நேபாள தேசியப் பஞ்சாயத்து ஆட்சி முறை ஒழிக்கப்பட்டது. 1922ல் நேபாள பொதுவுடமை (ஐக்கிய மார்க்சிஸ்ட்-லெனினிஸ்ட்) கட்சியின் வெளியுறக் குழுவின் தலைவராக இருந்த கே. பி. சர்மா ஒளி, நேபாள ஜனநாயக இளைஞர் கூட்டமைப்பை நிறுவினார்.
1991ல் நாடாளுமன்றத்திற்கு, ஜாப்பா மாவட்டத் தொகுதி எண் 6லிருந்து கெ. பி. சர்மா ஒளி தேர்ந்தெடுக்கப்பட்டார். 1994 - 1995ல் நேபாள அரசின் உள்துறை அமைச்சராக பதவி வகித்தார். இரண்டாம் முறையாக 1999ல் ஜாப்பா மாவட்டத் தொகுதி எண் 2லிருந்து மீண்டும் நாடாளுமன்றத்திற்குத் தேர்ந்தெடுக்கப்பட்டார். 2006ல் நேபாள இடைக்கால அரசில், கே. பி. சர்மா ஒளி, நேபாள துணை பிரதம அமைச்சராக நியமிக்கப்பட்டார். கே. பி. சர்மா ஒளி, ஏப்ரல் 2006 2007 முடிய வெளியுறவுத் துறை அமைச்சராக நியமிக்கப்பட்டார். 2013ல் முதல் அரசியலமைப்பு நிர்ணய மன்றத் தேர்தலில் ஜாப்பா தொகுதி எண் 7லிருந்து தேர்ந்தெடுக்கப்பட்டார்.
பின்னர் 4 பிப்ரவரி 2014ல் நடைபெற்ற இரண்டாவது அரசியலமைப்பு நிர்ணய மன்றத் தேர்தலிலும் வெற்றி பெற்ற கே. பி. சர்மா ஒளி, நேபாள பொதுவுடமை (மார்க்சிஸ்ட்-லெனினிஸ்ட்) கட்சியின் நாடாளுமன்றக் கட்சித் தலைவராக தேர்ந்தெடுக்கப்பட்டார். சூலை, 2014ல் கே. பி. சர்மா ஒளி, நேபாள பொதுவுடமை (மார்க்சிஸ்ட்-லெனினிஸ்ட்) கட்சியின் தலைவராக தேர்ந்தெடுக்கப்பட்டார்.
12 அக்டோபர் 2015ல் கே. பி. சர்மா ஒளி, நேபாள கம்யுனிஸ்ட் கட்சி (மாவோயிஸ்ட்) ஆதரவுடன், நேபாள பிரதம அமைச்சராக தேந்தெடுக்கப்பட்டார்.
13 சூலை 2016ல் மாவோயிஸ்ட் கட்சி சர்மா ஒளி அரசுக்கான ஆதரவை விலக்கவே, 24 சூலை 2016ல் கே. பி. சர்மா ஒளி பிரதமர் பதவியிலிருந்து விலகினார்.
2017 நேபாள நாடாளுமன்றத் தேர்தலில் கே. பி. சர்மா ஒளி தலைமையிலான இடதுசாரி கூட்டணி பெரும்பான்மையான தொகுதிகளைக் கைப்பற்றியது.
2020-இல்நேபாள பிரதிநிதிகள் சபையை சர்மா தன்னிச்சையாக கலைத்தார். இதற்கு குடியரசுத் தலைவரும் ஒப்புதல் கொடுத்தார். ஆனால் சபை கலைப்பு வழக்கில், நேபாள உச்ச நீதிமன்றம், சர்மாவிற்கு சபையை கலைக்கும் அதிகாரம் இல்லை என 23 பிப்ரவரி 2021 அன்று தீர்ப்பு வழங்கியது. .8 மார்ச் 2021 அன்று மீண்டும் பிரதிநிதிகள் சபையை கூட்ட வேண்டும் என்றும் தீர்ப்பு வழங்கியது. இதனால் கலைக்கப்பட்ட பிரதிநிதிகள் சபை மீண்டும் உயிர் பெற்றது. எனவே சர்மா பிரதிநிதிகள் சபையில் நம்பிக்கை வாக்கெடுப்பு நடத்த வேண்டியதாயிற்று.
10 மே 2021 அன்று நேபாள பிரதிநிதிகள் சபையில் நடைபெற்ற நம்பிக்கை வாக்கெடுப்பில், கட்க பிரசாத் சர்மா ஒளிக்கு ஆதரவாக 93 பிரதிநிதிகளும், எதிராக 124 பிரதிநிதிகளும் வாக்களித்தனர். எனவே நேபாள பிரதிநிதிகள் சபை உறுப்பினர்களின் பெரும்பான்மையினர் நம்பிக்கை இழந்த சர்மா ஒளி பிரதமர் பதவிலியிலிருந்து விலகினார். பின்னர் குடியரசுத் தலைவர் அனுமதியின் பேரில் இவர் தற்காலிக பிரதம அமைச்சராக பதவியேற்றார். நேபாள உச்ச நீதிமன்றத்தின் தீர்ப்புப்படி இவர் 17 சூலை 2021 அன்று பதவியை துறந்தார். இவருக்குப் பதிலாக செர் பகதூர் தேவ்பா 18 சூலை 2021 அன்று பிரதமராக பதவியேற்றார்.
வெளி இணைப்புகள்
* பகுப்பு:1952 பிறப்புகள் * பகுப்பு:வாழும் நபர்கள் பகுப்பு:நேபாள அரசியல்வாதிகள்
எம். சரவணன் (திரைப்படத் தயாரிப்பாளர்)
'''ஏ. வி. எம் சரவணன்''' என்றழைக்கப்படும் எம். சரவணன் (M. Saravanan; பிறப்பு 1940) ஒரு தமிழ்த் திரைப்படத் தயாரிப்பாளராவார். இவரது தந்தையான ஏ.வி.மெய்யப்பச் செட்டியாரால் உருவாக்கப்பட்ட ஏ.வி.எம். திரைப்பட நிறுவனத்தை நிர்வகித்து வருகிறார். சென்னையில் பிறந்து வளர்ந்த சரவணன் பள்ளி இறுதி வகுப்புவரை படித்துள்ளார்.
வகித்த பொறுப்புகள்
இந்தியத் திரைப்படக் கூட்டமைப்பின் தலைவர், அகில உலகத் திரைப்படத் தயாரிப்பாளர் சங்கத் துணைத்தலைவர், தமிழ்நாடு சுற்றுலா வாரியத்தின் பண்பாட்டுக் கழக இயக்குநர், சென்னை மாநகர செரீப், ஆகிய பொறுப்புகளை வகித்துள்ளார்.
விருதுகள்
தமிழக அரசின் கலைமாமணி விருது, புதுவை அரசின் பண்பின் சிகரம் விருது ஆகியவற்றைப் பெற்றுள்ளார். ,
குறிப்புகள்
பகுப்பு:வாழும் நபர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:கலைமாமணி விருது பெற்றவர்கள் பகுப்பு:1940 பிறப்புகள் பகுப்பு:சென்னை திரைப்படத் தயாரிப்பாளர்கள்
சிவ பகவதி கோவில், அகிங்கம்
பிரபஞ்ச நாயகியான சிவபகவதியின் (Shiva Bhagwati Temple Akingam) கோயில் காஷ்மீர் பள்ளத்தாக்கில் உள்ள பிரபலமான கோயில். .
சிவ பகவதியின் சன்னதி கிராமத்தின் உச்சியிலே, தேவதாரு மரங்களும், மேய்ச்சல் நிலங்களும் நிறைந்த ஒரு பெரிய காடுகளின் அடிவாரத்திலே அமைந்துள்ளது. இக்கோயில் மெயின் சவுக் அகிங்கமில் இருந்து 250 மீட்டர் தொலைவிலும், ஜி. எச். எச். எஸ். (கல்வி நிறுவனம்) அகிங்கமிலிருந்து 100 மீட்டர் தொலைவிலும் உள்ளது. ஜம்மு காஷ்மீரில் உள்ள நான்கு கோவிலில் இதுவும் ஒன்றாகும். இக்கோயில் ஜாகீர் என்ற வன நிலத்திற்குச் சொந்தமான ஒரு பகுதியை வருவாய்ப்பதிவினுள் ஒதுக்கியுள்ளது.
விழாக்கள்
ஒவ்வொரு ஆண்டும் பகவதி ஜி நாள் மத ஆர்வத்தோடும், விருப்பத்தோடும் கொண்டாடப்படுகின்றது. இந்நாளினைக் கொண்டாடும் பொருட்டு காஷ்மீரி குடிகளாகிய பண்டிதர்கள் நாட்டின் பல்வேறு பகுதிகளில் இருந்து வருகிறார்கள். ஆனால் இந்நாட்களில் இவ்விழா பொலிவிழந்து காணப்படுகிறது.
வெளி இணைப்புகள்
பகுப்பு:கோயில்கள்
வாய்னிச் கைப்பிரதி
வாய்னிச் கைப்பிரதி (Voynich manuscript) என்பது தெரியாத எழுத்து முறையில் கைகளால் எழுதப்பட்ட, படங்களுடன் விளக்கப்பட்டுள்ள ஒரு புத்தகம். ஆய்வின் முடிவில் இந்த புத்தகம் இத்தாலி மொழியில் எழுதப்பட்டிருக்கலாம் என்றும், 15 ஆம் நூற்றாண்டுக்கு (1404–1438) முற்பட்ட காலத்தில் எழுதப்பட்டிருக்கலாம் எனவும் ஆரய்ச்சியாளர்கள் கண்டறிந்தனர். இதற்கு 1912 இல் இந்த புத்தகத்தை வாங்கிய வில்பிரடு வாய்னிச்சின் பெயர் வைக்கப்பட்ட்டுள்ளது.
இதன் சில பக்கங்கள் தொலைந்து விட்டன, ஆனால் 240 பக்கங்கள் இன்னும் இருக்கிறது. இதில் உள்ள எழுத்துகள் இடமிருந்து வலமாக எழுதப்பட்டிருந்தன, மற்றும் பெரும்பாலன பக்கங்களில் வண்ணப்படங்களுடன் விளக்கப்பட்டுள்ளன.
அதன் பிறகு 2013-ஆம் ஆண்டு மான்ஸ்டர் பல்கலைக்கழகத்தை சேர்ந்த சொற்பொருள் ஆராய்ச்சியாளர்கள் இந்த புத்தகத்தை ஆராய்ச்சி செய்துவிட்டு இது ஏதோ கருத்தினை வெளிப்படுத்துவதாக இருக்கிறது என்று தெரிவித்தனர். சில ஆராய்ச்சியாளர்கள் இது ஏதேனும் ரகசிய குறிப்புகளாக இருக்கலாம் எனவும் தெரிவித்தனர். எது எப்படியோ இன்றளவு இந்த புத்தகத்தின் குறிப்புகள் யாருக்கும் புரியவில்லை என்பதுதான் உண்மை.
மேற்கோள்கள்
பகுப்பு:கையெழுத்துப்படிகள்
உசூரி
உசூரி என்பது உருசியா மற்றும் வடகிழக்கு சீனாவின் தென்கிழக்கு பகுதி ஆகியவற்றின் வழியே ஓடும் ஒரு ஆறாகும். இது சிகத்யே-அலீன் மலைத் தொடரில் உற்பத்தியாகிறது. சீன உருசிய எல்லையின் ஒரு பகுதியாக அமைகிறது. இந்த எல்லையானது 1860ஆம் ஆண்டின் சீன உருசிய பீகிங் ஒப்பந்தத்தை அடிப்படையாக கொண்டதாகும். இந்த ஆறு அமுர் ஆற்றின் ஒரு பகுதியாக இணைகிறது. இதன் மொத்த நீளம் 897 கிலோ மீட்டர்கள் ஆகும். இதன் வடிநிலத்தின் பரப்பளவு 1,93,000 சதுர கிலோமீட்டர்கள் ஆகும். 60% நீரை மழையில் இருந்தும், 30-35% நீரை பனியில் இருந்தும் மற்ற அளவை பூமிக்கு அடியில் உள்ள ஊற்றுகளில் இருந்தும் இது பெறுகிறது. இது ஒரு நொடிக்கு 1,150 கன சதுர மீட்டர் நீரை கொண்டு செல்கிறது. கடல் மட்டத்திலிருந்து சராசரியாக 1,682 மீட்டர் உயரத்தில் ஓடுகிறது.
பெயர்கள்
இந்த ஆறு பல பெயர்களால் அழைக்கப்படுகிறது. மஞ்சு மொழியில் இது உசூரி உலா அல்லது தோபி பிரா (நரிகளின் ஆறு) மற்றும் மங்கோலிய மொழியில் உசூரி முரேன் என்றும் அழைக்கப்படுகிறது.
வரலாறு
இந்த ஆறு அடிக்கடி ஏற்படும் வெள்ளங்களுக்காக பெயர் பெற்றது. நவம்பர் மாதத்தில் இது உறைகிறது. ஏப்ரல் மாதம் வரை பனிக்கட்டிகளுக்கு அடியிலேயே உள்ளது. இந்த ஆற்றில் பல்வேறு வகையான மீன்கள் காணப்படுகின்றன. அவைக் கிரேலிங், ஸ்டர்ஜியன், ஹம்பேக் சால்மோன், சும் சால்மன் மற்றும் பிற.
இரண்டாம் உலகப் போரின்போது மஞ்சூரியாவுக்குள் சோவியத் படைகள் சென்றதன் ஒரு எல்லையாக இந்த ஆறு இருந்தது.
1969ஆம் ஆண்டு நடைபெற்ற சீன சோவியத் எல்லை பிரச்சனையானது உசூரி ஆற்றின் சோவியத் தமன்ஸ்கி தீவில் நடைபெற்றது.
கைகாட்டி நண்டு
கைகாட்டி நண்டு அல்லது பிடில் நண்டு (Fiddler crab) என்பது ஓசிபோடிடே குடும்பத்தைச் சேர்ந்த ஒருவகை நண்டாகும். இதில் நூற்றுக்கும் மேற்பட்ட இனங்கள் உள்ளன. இந்த ஓசிபோடிடே குடும்பததில் குறைந்த எண்ணிக்கையில் பேய் நண்டு மற்றும் சதுப்புநில நண்டு இனங்கள் உள்ளன. இந்த முழு குழுவும் சிறிய நண்டுகளைக் கொண்டாதக உள்ளது. இவற்றில் மிகப்பெரிய வகை என்பது இரண்டு அங்குலம் (5) செமீ) குறுக்கலவு கொண்டது ஆகும். கைகட்டி நண்டுகள் கடற்கரைகள், உவர் ஏரிகள், சேற்றுப்பாங்கான நிலங்களில் காணப்படுகின்றன. கைகாட்டி நண்டுகள் அவற்றின் பாலியல் ஈருருமையான கடிகால்களுக்காக மிகவும் பிரபலமானவை; ஆண் நண்டுகளின் ஒரு கடிகால் மற்றொரு கடிகாலை விட மிகப்பெரியதாக இருக்கும். அதே நேரத்தில் பெண் நண்டுகளின் இரு கடிகால்களும் ஒரே அளவானவை. இவை இரவில் வளைக்குள் உறங்கி, பகலில் நடமாடக்கூடியவை. இவை நேராக நடக்காமல் பக்கவாட்டில் நடக்கும்.
பிற வகை நண்டுகளைப் போலவே, கைகாட்டி நண்டுகள் வளரும்போது வளர் உருமாற்றம் அடைகின்றன. ஏதாவது ஒரு காரணத்தால் இவை கால்கள் அல்லது கடிகால்களை இழந்தால், இவை வளர் உருமாற்றம் அடையும்போது புதிய உறுப்பு வளர்கிறது. ஆண் நண்டுகளின் பெரிய கடிகால் உடைந்துவிட்டால் மறுபக்கத்தில் உள்ள சிறியகடிகலைக்கூட பெரிய கடிகாலாக வளர்த்துக் கொள்ளக்கூடியவை.
சூழலியல்
இந்த நண்டுகள் மேற்கு ஆப்பிரிக்கா, மேற்கு அத்திலாந்திக், கிழக்கு பசிபிக், இந்தோ-பசிபிக், போர்ச்சுகலின் அல்கார்வ் பகுதியின் மணல் அல்லது சேறும் நிறைந்த கடற்கரைகளில், அலையாத்தித் தாவரங்கள், உவர் சதுப்பு நிலங்கள்  காணப்படுகின்றன. கைகாட்டி நண்டுகள் அவற்றின் தனித்துவமான சமச்சீரற்ற கடிகாலால் எளிதில் அடையாளம் காணப்படுகின்றன. வலது|thumb| ஆண் எலுமிச்சை-மஞ்சள் கடிகால் கொண்ட ஃபிட்லர் நண்டு (ஆஸ்ட்ரூகா பெர்ப்லெக்ஸா ), அதன் பெரிய கடிகாலை அசைக்கும் காட்சி கைகாட்டி நண்டுகள் தங்களை கடிகாலை அசைத்து, சைகைகளின் மூலம் தொடர்பு கொள்கின்றன; ஆண் நண்டுகள் தங்கள் பெரிய கடிகாலைக் காட்டி அதை பயன்படுத்தி பெண் நண்டுகளைக் கவர்கின்றன. பெண் நண்டைக் கண்டால் ஆண் நண்டு இந்த பெரிய கடிகாலை உயர்த்தி நடன அசைவுகளை செய்து கவர்ந்து தன் வளைக்கும் அழைத்துச் செல்லும். இதன் வண்ணமயமான பெரிய கடிகாலானது பிடில் இசைக் கருவியைப் போல இருப்பதால் இதற்கு பிடில் நண்டு என்ற பொதுப் பெயர் கிடைத்தது.
நண்டானது தன் சிறிய கடிகாலைப் பயன்படுத்தி தரையில் இருந்து வண்டலை வாய்க்கு கொண்டுவருகிறது. அங்கு அதில் உள்ள பாசி, நுண்ணுயிர்கள், பூஞ்சை, இறந்த கடலுயிரிகளின் உடல்கள் போன்றவற்றை பிரித்து உண்கிறது.
வெளி இணைப்புகள்
பகுப்பு:நண்டுகள்
2018 மாவீரர் நாள்
2018 ஆம் ஆண்டின் மாவீரர் நாள் நவம்பர் 27, 2018 அன்று இலங்கையிலும் உலகின் பல்வேறு நாடுகளிலும் கடைப்பிடிக்கப்பட்டது.
வவுனியா
வவுனியாவின் பல்வேறு பகுதிகளில் நினைவேந்தல் நிகழ்வுகள் நடைபெற்றன.
அம்பாறை
அம்பாறை கஞ்சிகுடிச்சாறு மாவீரர் துயிலும் இல்லத்தில் உறவினர்கள் மற்றும் தமிழ் மக்களாள் அஞ்சலி செலுத்தப்பட்டது.
இந்தியாவில்
தஞ்சாவூரில் நாம் தமிழர் கட்சி சார்பில் நடந்த நினைவுகூரல் நிகழ்ச்சியில் அக்கட்சியின் தலைவர் சீமான் தலைமையுரை ஆற்றினார். புதுச்சேரியில் மில்லர் பேரறையில் நினைவுகூரல் நிகழ்ச்சி நடந்தது.
மலேசியாவில்
மலேசியாவில் வாழும் தமிழர்கள் சார்பாக நினைவுகூரல் நிகழ்ச்சி நடந்தது.
வெளியிணைப்புகள்
பகுப்பு:2018 நிகழ்வுகள் பகுப்பு:தமிழீழம் தொடர்பான உலக நிகழ்வுகள்
ஏ. வி. எஸ் கலை மற்றும் அறிவியல் கல்லூரி
படிப்புகள்
இக்கல்லூரியில் கலை, அறிவியல், தகவல் தொழில்நுட்பம், வர்த்தகம் மற்றும் வங்கி, மேலாண்மை படிப்புகளுக்கு பயிற்சி வழங்கப்பட்டு வருகின்றது
சான்றுகள்
பகுப்பு:சேலம் மாவட்டத்திலுள்ள தனியார் கலைக் கல்லூரிகள் பகுப்பு:பெரியார் பல்கலைக்கழக இணைவுக்கல்லூரிகள்
பியார்னே இசுற்றூத்திரப்பு
பியார்னே இசுற்றூத்திரப்பு (Bjarne Stroustrup) தென்மார்க்கைச் சேர்ந்த கணிப்பொறி ஆய்வாளர் ஆவார். புகழ்பெற்ற சி++ என்ற நிரலாக்க மொழியை, சி மொழியை அடிப்படையாகக் கொண்டு வடிவமைத்தவர் இவரே. தற்போது டெக்சாசு பல்கலைக்கழகத்தில் முனைவராய் உள்ளார். சி++ குறித்த பல்வேறு புத்தகங்களை எழுதியுள்ளார் சி++ மொழியை தரப்படுத்துவதிலும் முனைப்பாக உள்ளார்.
வெளியிணைப்புகள்
பகுப்பு:1950 பிறப்புகள் பகுப்பு:டென்மார்க் அறிவியலாளர்கள் பகுப்பு:கணினி அறிவியல் முன்னோடிகள் பகுப்பு:நிரலாக்க மொழி வடிவமைப்பாளர்கள் பகுப்பு:வாழும் நபர்கள் பகுப்பு:சி++